id en id en ms ms en id id id ms id id ms id ms ms ms id id ms id ms id ms en id id ms ms ms id id id id ms ms en
Panas!!! Dewan Rakyat kecoh selepas usul aset Sulu ditolak, Isnaraissah digantung dua hari
Isnaraissah Munirah Majilis (Kota Belud-Warisan) digantung dua hari daripada menghadiri persidangan Parlimen selepas diarah keluar Dewan Rakyat oleh Timbalan Speaker, Rashid Hasnon.
Perintah itu dikeluarkan Rashid selepas Isnaraissah meminta Speaker Dewan Rakyat, Azhar Harun menjelaskan tindakan menolak usul dikemukakannya berhubung dua anak syarikat Petronas di Azerbaijan yang dilapor dirampas waris kesultanan Sulu.
Isnaraissah berkata, sudah tiga kali usulnya mengenai anak syarikat Petronas itu ditolak.
Dewan Rakyat kecoh selepas beberapa Ahli Parlimen dari Sabah tidak berpuas hati usul itu ditolak dan Isnaraissah digantung dua hari.
“Buat kali ketiga speaker menolak usul yang saya bawa di Dewan Rakyat tentang tuntutan Sulu. Sampai tahap apa usul ini boleh dibahaskan di Dewan ini. Ini soal kedaulatan negara, bukan soal remeh-temeh. Sebab Sabah ke bukan negeri lain,” katanya.
Isnaraissah juga memohon Ahli Parlimen Sabah menyokongnya supaya usul mengenai tuntutan Sulu dibahaskan.
Bagaimanapun, Azhar meminta Isnaraissah tidak mengganggu Dewan dan memutuskan usul itu ditolak.
Azhar berkata, Dewan Rakyat sebelum ini telah membenarkan satu sidang khas mengenai aset Petronas di Azerbaijan dibahaskan dan diberi penerangan oleh menteri ekonomi.
Beliau juga menjelaskan usul itu subjudis berikutan menerima pandangan undang-undang kerana ada satu atau dua prosiding masih berjalan ketika ini.
“Peraturan mesyuarat amat terang dalam hal ini, saya terpaksa pakainya,” katanya.
Azhar turut menafikan usul itu mempunyai konflik kepentingan selepas didakwa Ramkarpal Singh (Bukit Gelugor-PH) bahawa beliau tidak layak menentukannya selepas dikaitkan dengan abangnya yang juga Peguam Negara, Idrus Harun.
“Saya tak ada kena mengena dengan abang saya (Idrus). Saya tak cakap dengan dia pun. Saya tak pernah cakap soal kerja dengan beliau.
“Sekiranya apa-apa berlaku dalam Dewan ini menyentuh beliau, maka saya selalu akan kecualikan diri saya daripada buat keputusan,” katanya.
Isnaraissah Munirah Majilis (Kota Belud-Warisan)
Isnaraissah bagaimanapun tidak berpuas hati dan berkata, walaupun menteri ekonomi sudah memberi penjelasan panjang lebar, aset Petronas tetap dirampas.
Beliau juga beberapa kali meminta satu tarikh diberikan untuk bentang usul itu.
Isnaraissah, diberi amaran dua kali oleh Rashid selepas beberapa kali mengganggu Menteri Tenaga dan Sumber Asli, Takiyuddin Hassan untuk membahas mengenai Akta Perhutanan.
Rashid mengenakan arahan itu selepas menggantikan Azhar untuk mengendali sesi Dewan Rakyat pagi tadi selepas Azhar menerangkan usul Isnaraissah itu ditolak.
Namun, beberapa Ahli Parlimen pembangkang tidak berpuas hati tindakan Rashid dan mengganggu perbahasan Takiyuddin di Dewan Rakyat.
Rashid kemudian meminta Isnaraissah membuat surat rayuan sekiranya mahu usul itu dibahaskan di Dewan Rakyat.
Pelajar diperkosa di asrama sekolah ditonton rakan sendiri
Penumpang tumbuk kepala pramugara berdepan hukuman penjara 20 tahun
Bantu keluarga ‘rider’ dirempuh SUV, Founder Misi berjaya kutip RM142,634
Pelajar Malaysia ditahan di Mesir berjaya dibebaskan
Kenduri kahwin anak : Siasat Nik Abduh kerana salah guna kuasa, SPRM diberitahu
Tentera Israel dapat lampu hijau bunuh rakyat Palestin guna dron
Bukan bakar tapi bina jambantan, tegas Syed Saddiq
SPRM bongkar kartel monopoli tender projek MBSA
Polis tak boleh dakwa rakyat Malaysia ambil ganja di Thailand, kata peguam
Demi ‘perpaduan ummah’, Muhyiddin tak boleh paksa PAS pilih BN atau PN, kata Tuan Ibrahim
© 2020 puteradaily.com. All rights reserved.